Diari Oficial de la Generalitat Valenciana


Sumari del DOGV 1296, del 04-05-1990 (1990/817265)

ORDRE de 19 de febrer de 1990, de la Conselleria de Cultura, Educació i Ciència, per la qual s'ofereixen ajudes econòmiques a associacions i moviments de renovació pedagògica de la Comunitat Valenciana.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/19/(1)/dof/vci/html**

### Dades del document

Número de DOGV
:   1296

Data del DOGV
:   04-05-1990

Secció del DOGV
:   DISPOSICIONS GENERALS

Número del document
:   1990/817265


Data del document
:   19-02-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 19 de febrer de 1990, de la Conselleria de Cultura, Educació i Ciència, pr la qual s'ofereixen ajudes econòmiques a associacions i moviments de renovació pedagògica de la Comunitat Valenciana.  
La formació permanent del professorat i la renovació pedagògica és un dels objectius prioritaris de la política educativa de la Generalitat Valenciana. A aquesta tasca han contribuït i contribueixen de manera important les iniciatives sorgides del mateix professorat, organitzat en moviments de renovació pedagògica, associacions i institucions d'índole semblant.  
L'Administració reconeix la valuosa aportació d'aquestes organitzacions i considera que cal seguir fomentant-ne les iniciatives mitjançant la concessió de subvencions que faciliten i donen continuïtat a la important tasca de formació permanent i renovació pedagògica.  
Per això i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
S'ofereixen ajudes econòmiques a associacions, moviments de renovació pedagògica i institucions com a tals, que operen en l?àmbit de la Comunitat Valenciana, destinades a la realització d'activitats encaminades al perfeccionament del professorat i a la renovació pedagògica, i s'aproven les bases per què es regeix aquesta convocatòria, incloses com a annex en aquesta Ordre.  
Article segon  
Les esmentades ajudes seran sufragades a càrrec del programa 423.10 del pressupost de 1990.  
DISPOSICIONS FINALS  
Primera  
S'autoritza la Direcció General d'Ordenació i Innovació Educativa a adoptar les mesures necessàries per al desplegament i aplicació del que disposa aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 19 de febrer de 1990.  
El Conseller de Cultura, Educació i Ciència,  
ANTONI ESCARRE I ESTEVE  
ANNEX  
Bases de la Convocatòria  
Primera. Objecte de les ajudes.  
L'objecte d'aquestes ajudes és contribuir al finançament d'activitats com ara seminaris permanents, jornades, congressos, etc., i possibilitar que els grups de professors, adscrits a moviments, associacions i institucions, puguen mantenir al llarg de tot el curs acadèmic un treball que done continuïtat o suport a les activitats que es fan en estiu.  
Segona. Beneficiaris.  
Podran optar a aquestes ajudes els moviments, associacions i institucions legalment constituïts, que realitzen activitats encaminades a la renovació pedagògica i al perfeccionament del professorat.  
Tercera. Requisits.  
Per a poder rebre aquestes ajudes serà requisit imprescindible que a les activitats proposades s'adjunte una memòria en què s'expliciten detalladament els termes següents:  
1.) Instància de sol·licitud que s'ajustarà al model que s'indica en l'annex.  
2.) Fotocòpia compulsada dels estatuts de l'associació.  
3.) Programació:  
a) Objectius i metodologia.  
b) Breu esquema del contingut.  
c) Dates i lloc de realització.  
d) Nom de la persona o persones responsables de cada activitat (ponent, coordinador, conferenciant, professor, etc.) 4.) Pressupost detallat d'ingressos i despeses  
Quarta. Termini i formalització de sol·licituds.  
Les sol·licituds podran presentar-se en el Registre General de la Conselleria de Cultura, Educació i Ciència, en els Serveis Territorials de Cultura i Educació, en els CEP, o per qualsevol dels mitjants que estableix l'article 66 de la Llei de Procediment Administratiu.  
El termini de presentació de sol·licituds serà d'un mes a partir de l?endemà de la publicació en el Diari Oficial de la Generalitat Valenciana.  
Cinquena. Selecció de les sol·licituds.  
La selecció de les sol·licituds, la realitzarà una Comissió presidida pel director general d'Ordenació i Innovació Educativa o la persona en qui delegue, i formada per:  
- El cap del Servei d'Activitats Culturals i Educatives dels Serveis Territorials de Cultura i Educació.  
- El cap del Servei de Formació del Professorat.  
- Un director de CEP designat pel director general d'Ordenació i Innovació Educativa.  
- El cap del Programa d'Innovació i Reformes Experimentals  
I farà de secretari un funcionari de la Direcció General d'Ordenació i Innovació Educativa, designat pel director general.  
A totes les sessions de la Comissió podrà assistir un representant de cadascun dels sindicats que formen part de la Mesa Sindical Sectorial d'Educació, amb veu però sense vot.  
Sisena. Criteris de selecció.  
Les ajudes seran seleccionades d'acord amb els criteris i barem de puntuació següents:  
1. Qualitat i caràcter renovador de les activitats presentades (3 punts)  
2. Interès de les activitats d'acord amb les prioritats següents: (6 punts)  
a) Activitats relacionades amb el projecte de reforma del sistema educatiu emprés per l'Administració.  
b) Activitats que potencien la formació permanent del professorat en els centres.  
c) Activitats que es realitzen en zones o comarques on no hi haja centres de professors.  
d) Activitats que versen sobre aspectes que no cobresquen els programes institucionals empresos per l'Administració.  
e) Activitats que interrelacionen diferents nivells educatius.  
3. Ajust entre el cost real de les activitats i el pressupost que es presenta ( 1 punt).  
L'import de les ajudes serà fixat per la Comissió, la qual es guiarà, com a criteri orientador, per les quantitats previstes en la normativa vigent de la Comunitat Valenciana sobre indemnitzacions a funcionaris per raons de servei.  
La concessió de les ajudes es farà pública per Resolució de la Direcció General d'Ordenació i Innovació Educativa.  
Si l?import de les ajudes sol·licitades fos inferior a la quantitat assignada pressupostàriament a aquesta convocatòria, la Comissió repartirà la quantitat excedent, de manera proporcional a la puntuació obtinguda, entre les activitats seleccionades que, com a mínim, hagen obtingut 5 punts.  
Per a poder ser beneficiari de l'ajuda, caldrà haver obtingut una puntuació mínima de 4 punts.  
Setena. Percepció de les ajudes.  
El pagament de l'ajuda se efectuarà en dos lliuraments: el primer, consistent en el 50% de la quantitat assignada, a la concessió d'aquesta, i el 50% restant, a la presentació d'una memòria que reculla i avalue els resultats de les activitats realitzades, juntament amb la justificació de la despesa i un certificat del secretari de l'associació, moviment o institució en què es faça constar els ingressos reals obtinguts.  
Vuitena. Obligacions dels beneficiaris.  
Les entitats beneficiàries queden obligades a realitzar les activitats projectades per les quals reben la subvenció, i a presentar la memòria final junt amb la justificació de la despesa abans del termini improrrogable del 15 de desembre de 1990.  
Les entitats beneficiàries hauran de fer constar expresament, en la propaganda o en qualsevol publicació referent a aquestes activitats, que s'han realitzat amb una subvenció de la Conselleria de Cultura, Educació i Ciència de la Generalitat Valenciana.  
Qualsevol alteració o modificació en les activitats a realitzar o en els fons de finançament haurà de ser comunicada a la Direcció General d'Ordenació i Innovació Educativa, la qual decidirà si modifica o no les condicions en què s'ha concedit l'ajuda.  
El no compliment de qualsevol de les obligacions anteriors, comportarà la pèrdua de la subvenció i, per tant, la devolució de les quantitats rebudes fins aleshores.  
Model d'instancia  
Nom amb DNI núm amb domicili  
a carrer DP localtat   
província teléfon en representació de   
amb NIF núm teléfon   
domicili social carrer DP   
localitat .......... provincia   
EXPOSA  
Que, convocades ajudes económiques per l'Ordre de Conselleria de Cultura, Educació i Ciéncia de de 1990,i acceptantles bases de la convocatòria, sol-licita que li siga concedida la quantitat de pessetes.  
Que, a l'efecte del pagament de l?ajuda esmentada, designa l?entitat bancária de  
 agéncia núm. c/c o llibreta a nom de   
Per això, us demana que li siga concedida l'ajuda abans esmentada, per a la realització de les activitats que s'indiquen en el projecte adjunt.  
 , de de 1990  
Signat:  
Il·lm. Sr. Director General d'Ordenació i Innovació Educativa. Av. de Campanar, 32. 46455-València.


Còpia Permalink ELI